सुप्रीम कोर्ट द्वारा गठित एक पैनल की रिपोर्ट को आधार बनाकर बीजेपी द्वारा लगाए गए आरोपों पर आम आदमी पार्टी और बीजेपी एक बार फिर एक दूसरे पर निसाना साधने लगा है. दरअसल बीजेपी ने कथित ऑक्सीजन ऑडिट रिपोर्ट (Oxygen Audit Report) का हवाला देते हुए दिल्ली सरकार पर तो घेरे में लेते हुए कहा कि दिल्ली सरकार ने कोविड की दूसरी लहर (Second wave) के दौरान ऑक्सीजन (Oxygen) की जरूरत से चार गुना अधिक मांग की थी और उनके मांग के कारण कम से कम 12 राज्यों में ऑक्सीजन की आपूर्ति बाधित हुई.
वहीं सीएम अरविंद केजरीवाल (CM Arvind Kejriwal) ने इस आरोप के जवाब में एक ट्ववीट कर कहा, ‘ मेरा गुनाह इतना है कि मैं अपने 2 करोड़ लोगों की साँसों के लिए लड़ा. उन्होंने केंद्र पर निशाना साधते हुए कहा कि जब आप चुनावी रैली कर रहे थे, मैं रात भर जग कर Oxygen का इंतज़ाम कर रहा था. लोगों को ऑक्सिजन दिलाने के लिए मैं लड़ा, गिड़गिड़ाया. लोगों ने ऑक्सिजन की कमी से अपनों को खोया है. उन्हें झूठा मत कहिए, उन्हें बहुत बुरा लग रहा है.
मेरा गुनाह-मैं अपने 2 करोड़ लोगों की साँसों के लिए लड़ा
जब आप चुनावी रैली कर रहे थे, मैं रात भर जग कर Oxygen का इंतज़ाम कर रहा था। लोगों को ऑक्सिजन दिलाने के लिए मैं लड़ा, गिड़गिड़ाया
लोगों ने ऑक्सिजन की कमी से अपनों को खोया है। उन्हें झूठा मत कहिए, उन्हें बहुत बुरा लग रहा है
— Arvind Kejriwal (@ArvindKejriwal) June 25, 2021
इसके अलावा उपमुख्यमंत्री मनीष सिसोदिया ने आरोप लगाया है कि यह रिपोर्ट नकली है और बीजेपी के दफ्तर में बनाई गई है. मनीष सिसोदिया ने कहा कि दूसरी लहर के दौरान पूरे देश में ऑक्सीजन संकट था तब यह केंद्र की जिम्मेदारी थी कि वो हर राज्य में ऑक्सीजन सप्लाई सुनिश्चित करे, लेकिन केंद्र इसमें नाकाम रही है और अब अपने दफ्तर में बनाई तथाकथित रिपोर्ट से आप पर झूठा आरोप लगा रही है. मनीष सिसोदिया ने सवाल किया कि क्या मरीज, डॉक्टर, अस्पताल हर कोई झूठ बोल रहा है ऑक्सीजन के बारे में.
दरअसल बीजेपी ने संबित पात्रा के एक रिपोर्ट के माध्यम से आरोप लगाया है कि जब कोरोना के मामले लगातार बढ़ने लगे थे और संक्रमण का दूसरा चरण चल रहा था तब दिल्ली सरकार ने 1,140 मीट्रिक टन ऑक्सीजन की मांग की थी जबकि वह 209 मीट्रिक टन का भी इस्तेमाल नहीं कर पायी थी.
hin_Deva hin_Deva hin_Deva hin_Deva hin_Deva knc_Latn hin_Deva hin_Deva